ธปท.จับมือแบงก์ชาติเวียดนามคุมสถาบันการเงิน
ธนาคารกลางไทยและเวียดนาม ลงนามร่วมมือด้านการกากับดูแลสถาบันการเงิน และด้านเทคโนโลยีทางการเงิน
6 ส.ค. 2562

ธนาคารกลางไทยและเวียดนาม ลงนามร่วมมือด้านการกากับดูแลสถาบันการเงิน และด้านเทคโนโลยีทางการเงิน
นายวิรไท สันติประภพ ผู้ว่าการธนาคารแห่งประเทศไทย (ธปท.) และ Mr. Le Minh Hung ผู้ว่าการธนาคารกลางเวียดนาม ได้ร่วมลงนามในบันทึกความเข้าใจ 2 ฉบับ ในระหว่างการประชุมทวิภาคีระหว่าง ธปท. และธนาคารกลางเวียดนาม (State Bank of Viet Nam) เมื่อวันที่ 5 สิงหาคม 2562 ณ กรุงฮานอย ประเทศเวียดนาม เพื่อส่งเสริมความร่วมมือด้านการเงินการธนาคารระหว่างกันใน 2 ด้านสาคัญ ได้แก่
1. บันทึกความเข้าใจว่าด้วยความร่วมมือและแลกเปลี่ยนข้อมูลด้านการกากับดูแลสถาบันการเงิน ซึ่งทดแทน MOU ฉบับเดิมที่ลงนามเมื่อปี 2553 โดยมีวัตถุประสงค์เพื่อยกระดับความร่วมมือด้านกากับดูแลสถาบันการเงิน โดยเฉพาะด้านการแลกเปลี่ยนข้อมูลและการบริหารจัดการสถาบันการเงินในภาวะวิกฤติร่วมกันระหว่างสองหน่วยงาน
2. บันทึกความเข้าใจว่าด้วยความร่วมมือด้านเทคโนโลยีทางการเงิน มีวัตถุประสงค์เพื่อส่งเสริมให้มีการพัฒนาบริการทางการเงินที่นาเทคโนโลยีมาประยุกต์ใช้ และพัฒนาช่องทางการให้บริการทางการเงินใหม่ ๆ ที่มีประสิทธิภาพ สะดวก ปลอดภัย และสามารถเข้าถึงได้ง่ายด้วยต้นทุนที่ต่าลง รวมถึงเป็นกรอบความร่วมมือด้านการชาระเงินทางอิเล็กทรอนิกส์ (digital payment) ซึ่งจะช่วยสนับสนุนการเชื่อมโยงบริการทางการเงินระหว่างไทยและเวียดนาม
การลงนามใน MOUs ระหว่าง ธปท. กับธนาคารกลางเวียดนามครั้งนี้ ถือเป็นอีกหนึ่งก้าวสาคัญ ที่ส่งเสริมให้เกิดความร่วมมือที่ใกล้ชิดระหว่างไทยและเวียดนาม ทั้งในด้านเสถียรภาพสถาบันการเงินและพัฒนาการทางการเงิน ซึ่งจะนาไปสู่การความเชื่อมโยงระบบการเงินระหว่างสองประเทศและอนุภูมิภาค รวมทั้งสนับสนุนการเจริญเติบโตทางเศรษฐกิจอย่างยั่งยืนของทั้งสองประเทศต่อไป
นายวิรไท กล่าวว่า การลงนามความตกลงร่วมมือดังกล่าวเป็นการยกระดับความร่วมมือด้านการแลกเปลี่ยนข้อมูล และการกำกับดูแลสถาบันการเงิน ซึ่งจะเป็นพื้นฐานให้กับธนาคารกลางทั้งสองแห่งในการส่งเสริมให้สถาบันการเงินในสองประเทศทำธุรกิจระหว่างกันมากขึ้น เพื่อสนับสนุนการค้าและการลงทุนระหว่างไทยและเวียดนาม สอดคล้องกับนโยบายของ ธปท. ที่ส่งเสริมโอกาสและศักยภาพของธนาคารพาณิชิย์ไทยในการขยายธุรกิจไปในภูมิภาคมากขึ้น และเชื่อว่ามีธนาคารพาณิชย์หลายแห่งสนใจขยายธุรกิจให้บริการทางการเงินในเวียดนาม